приспаднати таваните за плащанията, посочени в членове 52, 53, 54, 68 и 87 от същия регламент. Сумата, която следва да бъде приспадната от посоченото приложение VIII с оглед финансиране на специфичното подпомагане, предвидено в член 68 от Регламент (ЕО) No 73/2009, отговаря на разликата между общата сума за специфично подпомагане, съобщена от държавите-членки, и съобщените суми, предназначени за финансиране на специфичното подпомагане в съответствие с член 69, параграф 6, буква а) от същия регламент. Когато държава-членка, прилагаща схемата за единно плащане, реши да предостави подпомагането, посочено в член 68, параграф 1, буква в), сумата, съобщена до Комисията, следва да бъде включена в тавана на схемата за единно плащане, тъй като това подпомагане е във вид на увеличение на единичната стойност и/или на броя на правата на земеделския стопанин на плащане.
 (7)
 За държавите-членки, които през 2011 г. прилагат схемата за единно плащане на площ, предвидена в дял V, глава 2 от Регламент (ЕО) No 73/2009, годишните финансови пакети следва да бъдат определени в съответствие с член 123, параграф 1 от същия регламент.
 (8)
 С оглед на яснотата следва да се публикуват максималните размери на средствата, които са на разположение на прилагащите схемата за единно плащане на площ държави-членки за предоставяне на отделни плащания за захар през 2011 г. по силата на член 126 от Регламент (ЕО) No 73/2009, определени въз основа на съобщенията от тези държави-членки.
 (9)
 С оглед на яснотата следва да се публикуват максималните размери на средствата, които са на разположение на прилагащите схемата за единно плащане на площ държави-членки за предоставяне на отделни плащания за плодове и зеленчуци през 2011 г. по силата на член 127 от Регламент (ЕО) No 73/2009, определени въз основа на съобщенията от тези държави-членки.
 (10)
 Следва да се публикуват бюджетните тавани за 2011 г. за прилагащите схемата за единно плащане на площ държави-членки, които са приложими за преходните плащания за плодове и зеленчуци през 2011 г. по силата на член 128, параграфи 1 и 2 от Регламент (ЕО) No 73/2009, въз основа на съобщенията от тези държави-членки.
 (11)
 Мерките, предвидени в настоящия регламент, са в съответствие със становището на Управителния комитет за директните плащания,
 ПРИЕ НАСТОЯЩИЯ РЕГЛАМЕНТ:
 Член 1
 1. Бюджетните тавани за 2011 г., посочени в член 51, параграф 2 от Регламент (ЕО) No 73/2009, са определени в приложение I към настоящия регламент.
 2. Бюджетните тавани за 2011 г., посочени в член 87, параграф 3 от Регламент (ЕО) No 73/2009, са определени в приложение II към настоящия регламент.
 3. Бюджетните тавани за 2011 г., посочени в член 69, параграф 3 и член 131, параграф 4 от Регламент (ЕО) No 73/2009, са определени в приложение III към настоящия регламент.
 4. Бюджетните тавани за 2011 г. за подпомагането, предвидени в член 68, параграф 1, буква а), подточки i), ii), iii) и iv) и букви б) и д) от Регламент (ЕО) No 73/2009, са определени в приложение IV към настоящия регламент.
 5. Сумите, които държавите-членки могат да използват в съответствие с член 69, параграф 6, буква а) от Регламент (ЕО) No 73/2009 за финансиране